|  |  |  |
| --- | --- | --- |
|  | **Univerzita Mateja Bela** **v Banskej Bystrici**Právnická fakultaKomenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **25. apríla 2022**

**K bodu 5**

Predseda VR PrF UMB predložil návrh na udelenie vedecko-pedagogického titulu docent JUDr. Marianovi ĎURANOVI, PhD., v odbore habilitačného konania a inauguračného konania občianske právo.

Následne odovzdal slovo prof. JUDr. Jánovi CIRÁKOVI, CSc., ktorý ako predseda habilitačnej komisie predniesol návrh a prečítal členom VR PrF UMB podstatné časti zo zápisnice z habilitačnej prednášky a obhajoby habilitačnej práce JUDr. Mariana ĎURANU, PhD. v odbore habilitačného konania a inauguračného konania občianske právo zo dňa 18. februára 2022.

V habilitačnom konaní pôsobila habilitačná komisia a oponenti habilitačnej práce v nasledovnom zložení:

Predseda habilitačnej komisie:

**prof. JUDr. Ján CIRÁK, CSc.**

Pracovisko: Univerzita Mateja Bela, Právnická fakulta, Banská Bystrica, SR

Členovia habilitačnej komisie:

**doc. JUDr. Josef SALAČ, Ph.D.**

Pracovisko: Univerzita Karlova v Prahe, Právnická fakulta, Praha, ČR

**doc. JUDr. Peter MOLNÁR, PhD.**

Pracovisko: Univerzita P. J. Šafárika, Právnická fakulta, Košice, SR

Oponenti habilitačnej práce:

**prof. JUDr. Peter VOJČÍK, CSc.**

Pracovisko: Univerzita P. J. Šafárika, Právnická fakulta, Košice, SR

**doc. JUDr. Renáta BAČÁROVÁ, PhD., LL.M.**

Pracovisko: Univerzita P. J. Šafárika, Právnická fakulta, Košice, SR

**doc. JUDr. Daniela GANDŽALOVÁ, PhD.**

Pracovisko: Univerzita Mateja Bela, Právnická fakulta, Banská Bystrica, SR

**Téma habilitačnej prednášky:**

Koncepcie právneho postavenia zvieraťa v súkromnom práve

**Téma habilitačnej práce:**

Živé zviera v súkromnom práve

Predseda habilitačnej komisie prof. JUDr. Ján CIRÁK, CSc. informoval prítomných o výsledku hlasovania členov habilitačnej komisie po skončení habilitačnej prednášky a obhajoby habilitačnej práce JUDr. Mariana Ďuranu, PhD., LL.M., zo dňa 18.02.2022.

Počet členov oprávnených hlasovať bol 3, z toho prítomní 3 členovia. Počet kladných hlasov 3, počet záporných hlasov 0, zdržalo sa hlasovania 0, počet neplatných hlasov 0.

Komisia sa preto jednomyseľne rozhodla podať návrh predsedovi Vedeckej rady Právnickej fakulty UMB na udelenie vedecko-pedagogického titulu docent JUDr. Marianovi ĎURANOVI, PhD. v študijnom odbore habilitačného konania a inauguračného konania občianske právo, ktorý ho predložil na rokovanie Vedeckej rady Právnickej fakulty UMB.

Vedecká rada PrF UMB konštatovala, že uchádzač spĺňa podmienky na získanie vedecko-pedagogického titulu docent a v celom habilitačnom konaní bol dodržaný postup ustanovený zákonom č. 131/2002 Z. z. o vysokých školách v platnom znení, vyhláškou Ministerstva školstva SR č. 246/2019 Z. z. Ministerstva školstva, vedy, výskumu a športu Slovenskej republiky o postupe získavania vedecko-pedagogických titulov a umelecko-pedagogických titulov docent a profesor v platnom znení, Smernicou UMB č. 1/2013 o postupe získavania vedecko-pedagogických a umelecko-pedagogických titulov docent a profesor na Univerzite Mateja Bela v Banskej Bystrici a jej dodatkov a Smernicou UMB č. 1/2022 o postupe získavania vedecko-pedagogických a umelecko-pedagogických titulov docent a profesor na Univerzite Mateja Bela v Banskej Bystrici.

Následne predseda VR PrF UMB a predseda habilitačnej komisie podporili udelenie titulu docent JUDr. Marianovi ĎURANOVI, PhD. a predseda VR PrF UMB otvoril k tomuto bodu diskusiu.

K uvedenému bodu neprebehla žiadna diskusia.

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o udelení titulu docent potrebná nadpolovičná väčšina hlasov všetkých členov Vedeckej rady PrF UMB, tzn. minimálne 17 hlasov.

Počet členov vedeckej rady oprávnených hlasovať: 33

Počet prítomných členov oprávnených hlasovať: 29

Počet odovzdaných hlasov: 29

- z toho kladných: 28

- z toho záporných: 1

- z toho sa zdržalo hlasovania: 0

- z toho neplatných: 0

**Uznesenie č. 4/2022:** **Vedecká rada Právnickej fakulty UMB v Banskej Bystrici schválila udelenie vedecko-pedagogického titulu docent JUDr. Marianovi ĎURANOVI, PhD. v odbore habilitačného konania a inauguračného konania občianske právo.**

V Banskej Bystrici, 25. apríla 2022

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB